El projecte per obrir el museu industrial es licitarà enguany
05 de juny 2017

![](/media/t5fd3g0x/85-dsc_2496-c.jpg)  
  
El projecte de musealització per obrir el museu industrial del Port de Sagunt el licitarà l'Ajuntament de Sagunt enguany, **“una vegada resolt el problema de la** **Fundació****n** **de la Comunidad Valenciana de Patrimonio Industrial de Puerto de Sagunto (FCVPI), del qual ja estem pràcticament en els últims flecos i a punt de determinar quins són els components de la fundació”**, ha informat l'alcalde Quico Fernández, qui ha recordat que les obres del museu estan **“completament acabades i per tant és la Conselleria la que ha de determinar el final de les obres”**.  

 ![](/media/thna2lm0/85-_dsc2363.jpg)

Entre les qüestions relatives al patrimoni industrial tractades en l'última reunió mantinguda amb la Generalitat en Sant Miquel dels Reis i en la qual també va participar el regidor delegat de Patrimoni Històric, Pablo Abelleria, Fernández també s'ha referit a la Nau de Tallers, sobre la qual la Conselleria té un projecte de 300.000 euros, però **“que continua sent propietat del Ministeri i que està en un litigi judicial”**. Fernández ha assegurat que insisteix en la solució del problema **“pràcticament totes les setmanes”** i que esta passa **“perquè el Ministeri, i en concret la SEPI (****Sociedad Española de Participaciones Industriales), accepte les ofertes que estem fent de permuta”**.

 ![](/media/g5sfywgj/85_nave_talleres_jll.jpg)

**“Ací la Conselleria o la Generalitat de l'anterior legislatura del Partit Popular reconeix una inversió entre 25 i 30 milions d'euros en un edifici que no arriba a 4 milions de valor, per tant, açò ha de passar a ser propietat de la Generalitat com siga, comprant-lo o a través d'una permuta. Ja se li han oferit una sèrie d'alternatives de permuta i no han acceptat cap”**, ha assenyalat l'alcalde.

Fernández ha anunciat que el 9 de juny estarà a Madrid en el consell d'administració de Parc Sagunt i tractarà esta qüestió **“ja que la representant de la SEPI és també la presidenta de Sepides, i per tant la responsable d’este espai que nosaltres volem que siga propietat de la Generalitat i tinga un ús cultural o que siga un espai multifuncional, perquè evidentment estem parlant d'una part importantíssima del nostre patrimoni i que jo vaig a intentar tenir solucionat de la manera més ràpida possible”**.

*   [](http://www.facebook.com/sharer.php?u=https://aytosagunto.es/va/actualitat/el-projecte-per-obrir-el-museu-industrial-es-licitara-enguany/ "Facebook")
*   [](http://twitter.com/share?url=https://aytosagunto.es/va/actualitat/el-projecte-per-obrir-el-museu-industrial-es-licitara-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-per-obrir-el-museu-industrial-es-licitara-enguany/ "Linked In")
*   [](mailto:?body=https://aytosagunto.es/va/actualitat/el-projecte-per-obrir-el-museu-industrial-es-licitara-enguany/)